CELEX: 62017CA0070
Language: fi
Date: 2019-03-26 00:00:00
Title: yhdistetyt asiat C-70/17 ja C-179/17: Unionin tuomioistuimen tuomio (suuri jaosto) 26.3.2019 (ennakkoratkaisupyynnöt, jotka on esittänyt Tribunal Supremo ja Juzgado de Primera Instancia no1 de Barcelona — Espanja) — Abanca Corporación Bancaria SA v. Alberto García Salamanca Santos (C-70/17), sekä Bankia SA v. Alfonso Antonio Lau Mendoza ja Verónica Yuliana Rodríguez Ramírez (C-179/17) (Ennakkoratkaisupyyntö — Kuluttajansuoja — Direktiivi 93/13/ETY — 6 ja 7 artikla — Kuluttajasopimusten kohtuuttomat ehdot — Kiinnelainasopimuksen ennenaikaista erääntymistä koskeva ehto — Ehdon toteaminen osittain kohtuuttomaksi — Kansallisen tuomioistuimen toimivalta, kun kyse on kohtuuttomaksi todetusta ehdosta — Kohtuuttoman ehdon korvaaminen kansallisen oikeuden säännöksellä)

3.6.2019   
            
            
               FI
            
            
               Euroopan unionin virallinen lehti
            
            
               C 187/6
            
         
      Unionin tuomioistuimen tuomio (suuri jaosto) 26.3.2019 (ennakkoratkaisupyynnöt, jotka on esittänyt Tribunal Supremo ja Juzgado de Primera Instancia no1 de Barcelona — Espanja) — Abanca Corporación Bancaria SA v. Alberto García Salamanca Santos (C-70/17), sekä Bankia SA v. Alfonso Antonio Lau Mendoza ja Verónica Yuliana Rodríguez Ramírez (C-179/17)
      (yhdistetyt asiat C-70/17 ja C-179/17) (1)
      
      (Ennakkoratkaisupyyntö - Kuluttajansuoja - Direktiivi 93/13/ETY - 6 ja 7 artikla - Kuluttajasopimusten kohtuuttomat ehdot - Kiinnelainasopimuksen ennenaikaista erääntymistä koskeva ehto - Ehdon toteaminen osittain kohtuuttomaksi - Kansallisen tuomioistuimen toimivalta, kun kyse on kohtuuttomaksi todetusta ehdosta - Kohtuuttoman ehdon korvaaminen kansallisen oikeuden säännöksellä)
      (2019/C 187/07)
      Oikeudenkäyntikieli: espanja
      
         Ennakkoratkaisua pyytäneet tuomioistuimet
      
      Tribunal Supremo ja Juzgado de Primera Instancia no1 de Barcelona
      
         Pääasian asianosaiset
      
      
         Kantajat: Abanca Corporación Bancaria SA (C-70/17) ja Bankia SA (C-179/17)
      
         Vastaajat: Alberto García Salamanca Santos (C-70/17) sekä Alfonso Antonio Lau Mendoza ja Verónica Yuliana Rodríguez Ramírez (C-179/17)
      
         Tuomiolauselma
      
      Kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 6 ja 7 artiklaa on tulkittava yhtäältä siten, että ne ovat esteenä sille, että kohtuuttomaksi todettu kiinnelainasopimuksen ennenaikaista erääntymistä koskeva ehto pidetään osittain voimassa poistamalla siitä osat, jotka tekevät siitä kohtuuttoman, jos poistamisella muutettaisiin ehdon sisältöä puuttumalla sen keskeiseen asiasisältöön, ja toisaalta siten, etteivät nämä artiklat ole esteenä sille, että kansallinen tuomioistuin korjaa tällaisen kohtuuttoman ehdon pätemättömyyden korvaamalla sen sellaisen lain säännöksen uudella sanamuodolla, johon ehto suurelta osin perustuu ja jota sovelletaan, kun sopimuspuolet ovat tästä sopineet, edellyttäen, ettei kyseessä oleva kiinnelainasopimus voi pysyä voimassa, jos mainittu kohtuuton ehto poistetaan, ja että koko sopimuksen pätemättömäksi toteamisesta aiheutuu kuluttajalle erityisen haitallisia seurauksia.
      
         (1)  EUVL C 121, 18.4.2017. EUVL C 231, 17.7.2017.